gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7422, del 12-12-2014 (2014/11122)

Informació pública del procediment de reintegrament per dèficit comptable número A260/14, ram de Corporacions Locals, Ajuntament de Gandia.
-------------------------------------------------------------------------------------------------------------------------------------------

### Dades del document

Número de DOGV
:   7422

Data del DOGV
:   12-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11066


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número A260/14, ram de Corporacions Locals, Ajuntament de Gandia. [2014/11490]  
Pel present edicte es fa públic, per a complir el que ha acordat la consellera del Departament Primer de la Secció d'Enjudiciament del Tribunal de Comptes per providència de data 26 de novembre de 2014, dictada en el procediment de reintegrament per dèficit comptable núm. A 260/14 del ram de Corporacions Locals, Ajuntament de Gandia, àmbit territorial de València, amb motiu del possible descobert produït en els fons públics per valor de 10.964,94 euros com a conseqüència de les irregularitats detectades en la imputació de determinades factures a la comptabilitat de l'Ajuntament de Gandia i els conceptes de la qual estan relacionats amb activitats promogudes pel sindicat UGT durant els exercicis pressupostaris 2005, 2007, 2008, 2009, 2010 i 2011, la qual cosa es fa saber amb la finalitat que els legalment habilitats per al manteniment o l'oposició a la pretensió de responsabilitat comptable puguen comparéixer en les actuacions i personar-se en forma dins del termini de nou dies.  
  
Madrid, 26 de novembre de 2014.- El lletrat secretari: Carlos Cubillo Rodríguez.
Diari Oficial de la Generalitat Valenciana


Sumari del DOGV 7301, del 23-06-2014 (2014/4954)

Notificació de la sentència dictada en el juí verbal número 823/2012.
---------------------------------------------------------------------

### Dades del document

Número de DOGV
:   7301

Data del DOGV
:   23-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4954


Organisme emissor
:   Jutjat de Primera Instància Número 1 d'Ontinyent

Tipus de document
:   Edicte

Notificació de la sentència dictada en el juí verbal número 823/2012. [2014/4954]  
Juí verbal número 000823/2012-O  
Demandant: Juan Fons Flores.  
Procuradora: María Teresa Sanjuán Mompó.  
Lletrat: Xavier Ribes Cuenca.  
Demandat: Movimientos de Tierra Esma, SL.  
Procurador/a:-  
Lletrat/a:-  
  
En este procediment de juí verbal, seguit a instàncies de Juan Fons Flores contra Movimientos de Tierra Esma, SL, s'ha dictat la sentència l'encapçalament i la part dispositiva de la qual, literalment, diuen:  
  
  
«Sentència número 100/2013  
Ontinyent, 25 de novembre de 2013  
Laura de Mateo Garma, jutgessa del Jutjat de Primera Instància i Instrucció número 1 d'Ontinyent, he vist les actuacions de juí verbal seguides amb el número 823/2012, en el qual és part demandant Juan Fons Flores, representat per la procuradora dels tribunals María Teresa Sanjuán Mompó i defés per l'advocat Xavier Ribes Cuenca, i part demandada, la mercantil Movimientos de Tierra Esma, SL, en situació processal de rebel·lia.  
Dispositiva  
Estime íntegrament la demanda presentada per la representació processal de Juan Fons Flores i condemne Movimientos de Tierra Esma, SL, a pagar-li la suma de mil quatre-cents quaranta euros amb dènou cèntims (1.440,19 €), amb l'interés legal des de la data de presentació de la demanda (16.11.2012), i amb expressa imposició de les costes processals a la part demandada.  
Contra esta sentència no es pot interposar recurs, d'acord amb el que establix l'article 455.1 de la Llei d'Enjudiciament Civil.   
Esta és la meua sentència, que pronuncie, mane i firme.»  
  
I atés que el demandat, Movimientos de Tierra Esma, SL, es troba en parador desconegut, expedisc este edicte a fi que li valga de notificació de forma deguda.  
  
Ontinyent, 26 de novembre de 2013.- La secretària judicial: Carmen Castillo Aliaga.
Diari Oficial de la Generalitat Valenciana


Sumari del DOGV 7267, del 06-05-2014 (2014/3586)

Informació pública de la modificació puntual número 2/2013 del pla general d'ordenació urbana.
----------------------------------------------------------------------------------------------

### Dades del document

Número de DOGV
:   7267

Data del DOGV
:   06-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3586


Data del document
:   07-04-2014

Organisme emissor
:   Ajuntament de Sant Joan de Moró

Tipus de document
:   Anunci

Descriptors 

:   * Sant Joan de Moró
    * administració local
    * pla d'urbanisme

Informació pública de la modificació puntual número 2/2013 del pla general d'ordenació urbana. [2014/3586]  
L'Ajuntament en ple, en la sessió ordinària realitzada el dia 27 de març de 2014, va acordar sotmetre a informació pública la modificació puntual número 2/2013 del Pla General d'Ordenació Urbana de Sant Joan de Moró l'objecte de la qual és ajustar les alineacions de l'illa ubicada en el sòl urbà del Mas de Macianos, que afronta amb l'avinguda del Maestrat i del barranc de Forés.   
De conformitat amb el que establix l'article 94.1, en relació amb el 90.2 i 83.2 de la Llei 16/2005, de 30 de desembre, de la Generalitat, Urbanística Valenciana, i 223.5 del Decret 67/2006, de 19 de maig, pel qual s'aprova el Reglament d'Ordenació, Gestió Territorial i Urbanística, se sotmet a informació pública, per un període d'un mes, a comptar des de l'endemà de la publicació d'este anunci en el Diari Oficial de la Comunitat Valenciana, l'esmentada modificació puntual.  
  
Durant l'esmentat termini, els documents relatius a la modificació estaran exposats per a la seua consulta en les dependències d'Urbanisme d'este ajuntament, de dilluns a divendres, de 09.00 a 14.00 hores, on podran ser consultats i es podran presentar les al·legacions que es consideren convenients.  
Amb la publicació d'este anunci en el Diari Oficial de la Comunitat Valenciana, queda suspés l'atorgament de llicències urbanístiques d'edificació en l'illa objecte de l'actuació, les determinacions de la qual resulten contràries al que disposa la present modificació. Esta suspensió tindrà una duració màxima de dos anys, i s'extingirà, en tot cas, quan s'aprove definitivament la modificació sotmesa a informació pública.  
  
  
Sant Joan de Moró, 7 d'abril de 2014.- L'alcalde: Vicente Pallarés Renau.
Diari Oficial de la Generalitat Valenciana


Sumari del DOGV 7367, del 24-09-2014 (2014/8573)

Notificació de la sentència dictada en el juí verbal número 1550/2012.
----------------------------------------------------------------------

### Dades del document

Número de DOGV
:   7367

Data del DOGV
:   24-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8573


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el juí verbal número 1550/2012. [2014/8573]  
Pedro Moya Donate, secretari del Jutjat de Primera Instància número 7 de Castelló de la Plana.  
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Que estime parcialment la demanda formulada per l'advocat de l'Estat, i condemne Charles-François Donaire Ávila a pagar, en concepte de pensió d'aliments per a la seua filla J. A. D. Z., la suma de 200 euros mensuals.  
Tot això sense fer un pronunciament exprés de condemna en costes.  
  
Notifiqueu la present resolució a les parts, i feu-los saber que contra esta es pot interposar recurs d'apel·lació en el termini de cinc dies.  
  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit.  
  
Així, esta és la meua sentència, que pronuncie, mane i firme.  
El jutge.  
Publicació: l'anterior sentència ha sigut llegida i publicada pel jutge que l'ha dictada, mentres estava constituït en audiència pública, en el mateix dia del seu pronunciament, davant del secretari judicial. En done fe».   
Atés que es desconeixen el domicili o la residència actuals de la part demandada, per Sentència de data 19 de setembre de 2014, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el Diari Oficial de la Comunitat Valenciana per a portar a efecte la diligència de notificació de la sentència a la part demandada, Charles-François Donaire Ávila.  
  
Castelló de la Plana, 19 de setembre de 2014.- El secretari judicial: Pedro Moya Donate.
Diari Oficial de la Generalitat Valenciana


Sumari del DOGV 7312, del 08-07-2014 (2014/6159)

Notificació de la sentència dictada en el procediment ordinari número 885/2012.
-------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6159


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el procediment ordinari número 885/2012. [2014/6159]  
Procediment ordinari 885/2012  
Demandant: Generali Espanya, SA.  
Procurador: María Antonia Ferrer García-España.  
Demandat: Interoasis SL.  
Immaculada C. Ripollès Martínez, secretària del Jutjat de Primera Instància número 11 de València, faig saber:  
Que, en el procés de procediment ordinari 885/2012, seguit en el jutjat esmentat a instància de Generali Espanya, SA, contra Interoasis, SL, en parador desconegut, s'ha dictat sentència, de data 17 de gener de 2014, que té l'encapçalament i la part dispositiva que, literalment, són com seguix:  
  
«Jutjat de Primera Instància número 11 de València  
Procediment ordinari número 885/2012  
Sentència número 22/2014  
València, 17 de gener de 2014  
Isabel Tena Franco, he vist les presents interlocutòries de juí ordinari, seguides davant d'este jutjat amb el número 885/2012, promogut per l'entitat Generali Espanya, SA, representada per la procuradora María Antonia Ferrer García-España i assistida de la lletrada Sheyla Molla Echazarreta, contra l'entitat Interoasis, SL, declarada en rebel·lia, exercitant una acció de reclamació d'una quantitat.  
Dispositiva  
Estime la demanda presentada per Generali Espanya, SA, contra Interoasis, SL, rebel, i condemne l'entitat mercantil Interoasis, SL, a pagar a la part actora la suma de 65.659,04 euros, més els interessos legals, amb expressa imposició de costes.  
Contra la present resolució pot interposar-se recurs d'apel·lació, d'acord amb els articles 455 i següents de la Llei d'Enjudiciament Civil, dins dels 20 dies següents a la notificació, i per a la seua ulterior resolució per l'Audiència Provincial de València.  
Ho pronuncie, mane i firme.»  
  
València, 18 de gener de 2014.- La secretària judicial: Immaculada C. Ripollès Martínez.
Diari Oficial de la Generalitat Valenciana


Sumari del DOGV 7325, del 25-07-2014 (2014/7035)

Informació pública de la modificació puntual número 3 del pla parcial dels sectors R/III i R/IV del Pla General d'Ordenació Urbana de Pilar de la Horadada.
-----------------------------------------------------------------------------------------------------------------------------------------------------------

### Dades del document

Número de DOGV
:   7325

Data del DOGV
:   25-07-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7035


Data del document
:   17-07-2014

Organisme emissor
:   Notaria de Maria Luz Hernández Imbernon

Tipus de document
:   Anunci

Descriptors 

:   * Pilar de la Horadada
    * pla d'urbanisme
    * empresa privada

Informació pública de la modificació puntual número 3 del pla parcial dels sectors R/III i R/IV del Pla General d'Ordenació Urbana de Pilar de la Horadada. [2014/7035]  
A requeriment de l'agent urbanitzador del Pla parcial dels sectors R/III i R/IV del Pla General d'Ordenació Urbana de Pilar de la Horadada, Agrupació d'Interés Urbanístic Sector III, Torre, se seguix en esta notaria del meu càrrec, expedient de protocol·lització i informació pública d'acord amb la Llei 16/2005, Urbanística Valenciana.  
S'hi ha requerit a l'agent urbanitzador perquè modifique puntualment determinats extrems de la geometria i ordenances del Pla parcial dels sectors R/III i R/IV del Pla General d'Ordenació Urbana de Pilar de la Horadada, després de l'aprovació de la modificació puntual nombre 2 del dit pla parcial, aprovada en la sessió plenària de data 25 de juny de 2013.  
De conformitat amb allò que disposa l'article 94, 83 i 134 de la Llei Urbanística Valenciana 16/2005, i l'article 223 del ROGTU, les referides modificacions del projecte se sotmeten a informació pública, per un termini d'un mes, el còmput del qual s'iniciarà a partir de l'endemà a què tinga lloc la publicació del present anunci en el Diari Oficial de la Comunitat Valenciana.  
Durant l'esmentat termini, i de dilluns a divendres de 10.00 a 13.00 hores, queden a disposició de qualsevol interessat els documents i plans corresponents a les dites modificacions, podent ser estes consultades tant en l'Ajuntament de Pilar de la Horadada, com en la notaria de Mari Luz Hernández Imbernon, sítia en la plaça d'Isabel II, 7, 1r, 03950, Torrevieja, així com presentar al'legacions, suggeriments i qualssevol documents, tant davant de l'esmentada notaria com davant de l'Ajuntament de Pilar de la Horadada.  
  
Pilar de la Horadada, 17 de juliol de 2014.- La notària: María Luz Hernández Imbernon.
Diari Oficial de la Generalitat Valenciana


Sumari del DOGV 7373, del 02-10-2014 (2014/8861)

Correcció d'errades de la convocatòria i bases per a la selecció de 14 agents del cos de la policia local, escala bàsica, 10 pel torn lliure i quatre pel torn de mobilitat, i formació de borsa de treball.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7373

Data del DOGV
:   02-10-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/8861


Data del document
:   25-09-2014

Organisme emissor
:   Ajuntament de Gandia

Tipus de document
:   Correcció d'errades

Correcció d'errades

 Descriptors 

:   * Gandia
    * concurs administratiu

Correcció d'errades de la convocatòria i bases per a la selecció de 14 agents del cos de la policia local, escala bàsica, 10 pel torn lliure i quatre pel torn de mobilitat, i formació de borsa de treball. [2014/8861]  
En relació amb el procés selectiu convocat pel Decret número 2014-4640, de 30 de juliol de 2014, del coordinador general d'Alcaldia en matèria de recursos humans, per a la selecció de 14 agents del cos de la Policia Local de l'Ajuntament de Gandia, s'ha advertit error material en la publicació del Butlletí Oficial de la Província de València número 227, de data 24 de setembre 2014, i en el Diari Oficial de la Comunitat Valenciana número 7363, de data 18 de setembre de 2014, per la qual cosa s'ha procedit a la pertinent correcció, i queda rectificat de la manera següent:  
Incloure en la base setena, en l'apartat corresponent a la tercera prova del torn de mobilitat, el següent:  
«La qualificació de l'entrevista serà de 0 a 5 punts.»  
La qual cosa es fa pública perquè se'n prenga coneixement.  
  
Gandia, 25 de setembre de 2014.- El secretari general del Ple (R Conselleria de Presidència 13.12.2012, DOCV 26.12.2012): Lorenzo Pérez Sarrión.
Diari Oficial de la Generalitat Valenciana


Sumari del DOGV 7202, del 29-01-2014 (2014/506)

Notificació de la sentència dictada en el juí verbal número 334/2012.
---------------------------------------------------------------------

### Dades del document

Número de DOGV
:   7202

Data del DOGV
:   29-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/506


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el juí verbal número 334/2012. [2014/506]  
Juí verbal 334/2012  
Part demandant: Comunitat de Propietaris Agua I.  
Part demandada: José Manuel Teruel Muñoz i Bienvenida García Galera.  
Sobre: verbals de propietat horitzontal.  
En el juí a què es fa referència s'ha dictat la resolució que té el text literal següent:   
«Dispositiva  
Estime la demanda interposada pel procurador senyor Cánovas Seiquer, en la representació que ostenta, i condemne José Manuel Teruel Muñoz i Bienvenida García Galera a l'abonament a la Comunitat de Propietaris Agua I de la quantitat de 3.507 euros, més els interessos legals des de la interposició judicial, i al pagament de les costes processals.  
Notifiqueu esta resolució a les parts, i preveniu-los que en contra pot interposar-se un recurs d'apel·lació davant d'este Jutjat en el termini de 20 dies següents a la notificació, el qual, si és el cas, se substanciarà davant de l'Audiència Provincial d'Alacant.  
Esta és la meua sentència, de la qual s'unirà un certificat a les actuacions, que, jutjant definitivament en primera instància, pronuncie, mane i firme.  
Publicació. La sentència anterior ha sigut llegida i publicada el mateix dia de la data per la magistrada jutgessa que l'ha dictada, mentres celebrava audiència pública; en done fe.»  
Es publica el present edicte en el Diari Oficial de la Comunitat Valenciana per a dur a efecte la diligència de notificació de la sentència als demandats, José Manuel Teruel Muñoz i Bienvenida García Galera.  
  
  
Orihuela, 11 de desembre de 2013.- La secretària judicial: Ana Belén Serrano Saura.
Diari Oficial de la Generalitat Valenciana


Sumari del DOGV 7271, del 12-05-2014 (2014/4031)

Notificació d'acord d'incoació i plec de càrrecs. Expedient sancionador número 13/126A.
---------------------------------------------------------------------------------------

### Dades del document

Número de DOGV
:   7271

Data del DOGV
:   12-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4031


Organisme emissor
:   Conselleria d'Hisenda i Administració Pública

Tipus de document
:   Anunci

Notificació d'acord d'incoació i plec de càrrecs. Expedient sancionador número 13/126A. [2014/4031]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, es fa pública notificació de la providència dictada pel instructor, dels expedients sancionadors que s'indiquen, instruïts per la Direcció Territorial d'Hisenda i Administració Pública d'Alacant, a les persones o entitats denunciades que a continuació s'indiquen, ja que intentada la notificació en l'últim domicili conegut no s'ha pogut practicar.  
  
Perquè l'interessat o interessats puguen tindre coneixement íntegre de l'acte i en quede constància, podrà comparéixer en el termini de 10 dies des de la publicació d'este anunci en el DOCV, en la seu d'esta Direcció Territorial d'Hisenda i Administració Pública, Secció Administrativa de Joc, sítia al c/ Churruca, 25, d'Alacant, de 09.00 a 14.00 hores.  
1. Acord d'incoació i plec de càrrecs de l'expedient sancionador núm. 13/126A. De conformitat amb el que disposa la Llei de la Generalitat Valenciana 4/1988, de 3 de juny (DOGV 842, 09.06.1988), en relació amb el Decret 115/2006, de 28 de juliol, del Consell (DOGV 5343, 11.09.2006), per acord de data 14 de desembre de 2012, de la directora territorial d'Hisenda i Administració Pública a Alacant, s'ha incoat expedient sancionador contra Amparo Alavés Ferrándiz, NIF 89382931T, per suposada infracció tipificada en l'article 43.d) del mencionat decret, detectada en l'establiment denominat «Me Da Lo Mismo».  
L'últim domicili conegut a Alacant és c/ El Pinós, 14, local 2 (Bar «Me Da Lo Mismo»).  
  
Alacant, 10 d'abril de 2014.- La directora territorial: M. Inmaculada Ramírez Agulló.
Diari Oficial de la Generalitat Valenciana


Sumari del DOGV 7216, del 18-02-2014 (2014/1301)

Notificació del trasllat de recurs i termini per a al·legacions de recurs d'alçada interposat en procés selectiu (plaça 5568).
------------------------------------------------------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/1301


Data del document
:   06-02-2014

Organisme emissor
:   Universitat Politècnica de València

Tipus de document
:   Anunci

Notificació del trasllat de recurs i termini per a al·legacions de recurs d'alçada interposat en procés selectiu (plaça 5568). [2014/1301]  
De conformitat amb el que es disposa en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i perquè servisca de notificació als interessats, davant el resultat negatiu de dos intents en el domicili assenyalat a efecte de notificació, es fa pública la notificació relativa al trasllat de recurs i termini per a al·legacions del recurs d'alçada interposat per un participant del procés selectiu, contra Resolució de 15 de novembre de 2013, del concurs de mèrits per a la provisió de la plaça número 5368 d'ajudant doctor en el Departament de Construccions Arquitectòniques de la Universitat Politècnica de València.  
  
  
Interessat: José Luis Ponz Tienda.  
Ultim domicili conegut: Cooperativa S. Fernando, 26 € 8, 46309 València.  
  
D'acord amb el que estableix l'article 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats, o els seus representants, acreditant la seua identitat, podran comparéixer per a sol·licitar una còpia del trasllat de recursos corresponent, de dilluns a divendres de 09.00 a 14.00 hores, en el Servei d'Advocacia d'aquesta Universitat Politècnica de València, camí de Vera, s/n, edifici de Rectorat, segona planta, 46133 València, en el termini de cinc dies hàbils, comptats des de l'endemà de la publicació del present anunci.  
Si transcorregut aquest termini no s'haguera comparegut, la notificació s'entendrà produïda amb caràcter general legal des del dia del venciment del termini assenyalat per a comparéixer.  
  
València, 6 de febrer de 2014.- El rector: Francisco José Mora Mas.